A ako som sa dostala k práci s topánkami, ktoré tak milujem?
Zhodou okolností, ktoré každého stretnú na ceste životom. Dnes sa starám o to, aby tieto nielen krásne, ale aj pohodlné topánočky Laura Biagiotti mohli nosiť aj slovenské žienky, nielen v Bratislave, ale aj iných mestách Slovenska.
Zatiaľ je 12 miest, kde nájdete obuv Laura Biagiotti v kamenných predajniach, ale snažím sa, aby ich bolo viac. Usilovnou prácou, trpezlivosťou a kusom pokory. Verím, že to pôjde a s topánočkami budete spokojné tak, ako som aj ja.
Kto je Laura Biagiotti?
Laura Biagiotti bola talianska módna návrharka, ktorá sa narodila v 40tych rokoch minulého storočia. Je to klišé, ale jej mama bola krajčírka a z dcéry sa stala módna návrharka, napriek tomu, že študovala archeológiu. Už v 60tych rokoch navrhla uniformy pre leteckú spoločnosť Alitalia. Ako prvá Talianka v 80tych rokoch vystavovala v Pekingu. Počas svojho života sa jej podarilo vybudovať kompletnú značku Laura Biagiotti od odevov, parfémov, obuvi, kabeliek, doplnkov až po posteľné prádlo. Dnes v jej práci pokračuje jej dcéra Lavinia, ktorá hrdo kráča v matkinych šlapajách.
P. S. Parfém som nakoniec kúpila. Ale až po rokoch, môjmu manželovi 🙂 Ak ste môj príbeh dočítali až sem, tak ďakujem za pozornosť.